**Ministru kabineta noteikumu projekta “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 6. un 13. punkts un Jaunuzņēmumu darbības atbalsta likuma 7.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 25.oktobrī Ministru kabinetā tika apstiprināti noteikumi Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – MK noteikumi Nr.692).  1.2.1.2.pasākuma “Atbalsts tehnoloģiju pārneses sistēmas pilnveidošanai” ietvaros Latvijas Investīciju un attīstības aģentūra (turpmāk – LIAA) saskaņā ar noslēgto līgumu ar Centrālo finanšu un līgumu aģentūru par projekta īstenošanu īsteno šādas atbalstāmās darbības:   * Tehnoloģiju pārneses procesa veicināšana un koordinācija; * Publisko pētniecības organizāciju pētniecības rezultātu komercializācijas un patentēšanas fonda darbības nodrošināšana; * Inovāciju vaučeru MVK atbalsta nodrošināšana; * Atbalsts augstas kvalifikācijas darbiniekiem saskaņā ar *Jaunuzņēmumu darbības atbalsta likuma* prasībām (integrēts Inovāciju vaučeru MVK atbalsta ietvaros).   MK noteikumu Nr.692 21.punkts un 18.1.1., 34.3., 38.2. apakšpunkts paredz, ka projekta īstenošanas personāla atlīdzības izmaksas un projekta vadības personāla atlīdzības izmaksas ir attiecināmas tikai tad, ja nostrādātais darba laiks projekta ietvaros ir ne mazāks kā 30% no normālā darba laika.  Provizoriski visām publiskajām pētniecības organizācijām, kas ir atbalsta saņēmējs komercializācijas un patentēšanas fonda ietvaros, var rasties situācija, kad vadošajam pētniekam, pētniekam, zinātniskajam asistentam, vai citam ar pētniecību saistītam personālam tiešo pētniecisko darbu veikšanai ir pietiekama mazāka noslodze par 30% no darba laika.  2017.gada III ceturksnī 1.2.1.2.pasākuma “Atbalsts tehnoloģiju pārneses sistēmas pilnveidošanai” 1.kārtas ietvaros tika apstiprināti pirmie desmit pētniecisko ideju komercializācijas projekti.  Tiešajās vizītēs pie pētnieciskajām organizācijām un Tehnoloģiju skautu apkopotajos pētniecisko institūciju viedokļos ir izkristalizējies, ka publiskajās pētniecības organizācijās ar komercializāciju saistītajos projektos var būt atsevišķi izpētes darbi par attiecīgā personāla zinātnisko jomu, kuru veikšanai nav nepieciešama personāla noslodze vismaz 30% apmērā no darba laika. Tā kā atsevišķu izpētes darbu veikšanai ir pieteikama mazāka personāla noslodze, piemēram, 10 % vai 20% apmērā no normālā darba laika, tad publiskajās pētniecības organizācijās slodze un atlīdzība katru mēnesi attiecīgi tiek noteikta pēc stundas tarifu likmes, ņemot vērā faktiski nostrādāto stundu skaitu attiecīgajā mēnesī.  Lai izvairītos no neefektīvas Eiropas Savienības fondu līdzekļu izlietošanas projektu īstenošanā un mākslīgi neradītu neatbilstošu darba apjomu salīdzinājumā ar faktiski projektā ieguldīto darba laiku, nebūtu lietderīgi un izmaksu ziņā pamatoti pētniecības presonālam darba noslodzi ne mazāk kā 30% apmērā no darba laika noteikt kā obligātu prasību.  Līdz ar to kā viens no optimālākajiem risinājumiem ekonomiski pamatotām atlīdzības izmaksām varētu būt mazākas slodzes piemērošana, īpaši ņemot vērā to, ka LIAA jāgūst pārliecība, ka atlīdzības izmaksas ir pamatotas, noteiktas atbilstoši ekonomiskuma un efektivitātes principam, lai pamatotu un attiecinātu tās.  Lai paredzētu iespēju piemērot stundas tarifa likmi, nepieciešams veikt attiecīgus grozījumus MK noteikumu Nr.692 34.2.1. un 38.1.1.apakšpunktā, paredzot, ka atlīdzības izmaksas ir uzskatāmas par attiecināmām arī tad, ja projektā iesaistītais personāls ir ieguldījis mazāk nekā 30% no darba laika. Šādos gadījumos atlīdzības izmaksas būtu veicamas pēc stundas tarifa likmes, ņemot vērā nostrādāto stundu skaitu, un ir attiecināma tikai darbinieka darba samaksa bez piemaksām un sociālo garantiju izmaksām.  Lai nodrošinātu, ka pētnieciskā personāla ieguldītais darbs projekta īstenošanā, kas ir bijis regulārs, būtiski nepieciešams pētījuma virzībai, taču neprasa pilnu darba laika noslodzi un ir mazāks par 30% no normālā darba laika, tiktu atlīdzināts atbilstoši faktiskajam ieguldījumam, kā arī lai nodrošinātu Eiropas Savienības publisko līdzekļu ekonomisku izmantošanu atbilstoši faktiskam ieguldījumam, MK noteikumus Nr.692 nepieciešams papildināt ar pārejas noteikumu un paredzēt, ka radušās personāla izmaksas pēc fakta, tas ir, neprasot konkrētu minimālo noslodzi tiek attiecinātas sākot ar konkrētā projekta apstiprināšanas brīdi.  Rezultātā tiek uzlabota tiesību akta uztveramība, novēršot tiesību akta interpretācijas iespējas. Turklāt, līdz ar MK tiesību normu precizējumiem, tiek nodrošināta iespēja attiecināt izmaksas arī personālam, kas tika nodarbināts mazāk par 30% no normālā darba laika atbilstoši stundas tarifa likmei un nostrādātajam stundu skaitam. Saskaņā ar MK noteikumu Nr.692 34.4. un 38.3.apakšpunktu pētniecības organizācijas piemaksas un sociālo garantiju izmaksas personālam ar darba noslodzi mazāku par 30% var attiecināt no netiešajām izmaksām, neradot izmaksu neattiecināmības riskus. |
| 3. | Projekta izstrādē iesaistītās institūcijas | EM un LIAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pētniecības organizācijas, kuras ir Izglītības un zinātnes ministrijas Zinātnisko institūciju reģistrā reģistrētas augstskolas, kas ir atvasinātas publiskas personas, šo augstskolu aģentūras un augstskolu struktūrvienības, kā arī zinātniskie institūti, kas ir atvasinātas publiskas personas, mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra kā projekta īstenotājs, kā arī Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

I.Rubika, 67013022

[Iveta.Rubika@em.gov.lv](mailto:Iveta.Rubika@em.gov.lv)